மிட் வெளி சிட்டி

மிட் வெளி சிட்டி (மலாய்; ஆங்கிலம்: Mid Valley City; சீனம்: 谷中城) என்பது மலேசியா, கோலாலம்பூர் கூட்டரசுப் பிரதேசத்தில் உள்ள கலப்பு-பயன்பாட்டு வணிக வளாகம் ஆகும். இந்த மேம்பாட்டுப் பகுதி, கோலாலம்பூர் மாநகரத்தின் தென்மேற்கு முனையில் அமைந்துள்ளது. மிட்வெளி சிட்டி திட்டத்தில் பல்லடுக்கு மாடி குடியிருப்புகள்; மிட் வெளி மெகாமால் வணிகப் பூங்கா (Mid Valley Megamall); கார்டன்ஸ் வணிகப் பூங்கா (The Gardens Shopping Mall); சிட்டிடெல் மிட் வேலி (Cititel Mid Valley); பவுல்வர்ட் தங்கும் விடுதி (Boulevard Hotel) போன்ற உயர்ரகத் தங்கும் விடுதிகளைக் கொண்டுள்ளது. பொது மிட் வேலி சிட்டிக்கு 22 செப்டம்பர் 2008 முதல் மலேசிய பல்லூடகப் பெருவழியின் பல்லூடகப் பெருவழித் தகுதி (MSC Malaysia Cyber Center status) வழங்கப்பட்டது. இங்கு அதிவேக அகண்ட அலைவரிசை இணையத் தொடர்புகள் அறிமுகம் செய்யப்பட்டதால் அந்தத் தகுதி வழங்கப்பட்டது. 1980-களின் பிற்பகுதியில் மிட் வேலி சிட்டிக்கான கட்டுமானம் திட்டமிடப்பட்டபோது, ​​அந்த இடத்திற்கு பண்டார் சையத் புத்ரா (Bandar Syed Putra) என்று பெயரிடப்பட்டது. மிட் வேலி சிட்டியின் தெற்குப் பகுதி வழியாகச் செல்லும் சையத் புத்ரா சாலையின் பெயரில் மிட் வேலி சிட்டிக்குப் பெயரிடப்பட்டது. இந்த இடத்தில் முன்பு ஒரு கால்நடை வெட்டுக்கூடம் இருந்தது. போக்குவரத்து பத்துமலை–புலாவ் செபாங் வழித்தடத்தின் KB01 மிட் வெளி கொமுட்டர் நிலையம் வழியாக தொடருந்துப் போக்குவரத்து நேரடியாக வழங்கப்படுகிறது. இந்த நிலையம் மிட் வேலி சிட்டியின் கிழக்கு நுழைவாயிலுடன் நேரடியாக இணைகிறது. இந்த மிட் வேலி சிட்டி, கிளானா ஜெயா வழித்தடம் மற்றும் தஞ்சோங் மாலிம்–கிள்ளான் துறைமுக வழித்தடம் ஆகிய இரு வழித்தடங்களில் அமைந்துள்ள KD01 ; KJ17 அப்துல்லா உக்கும் நிலையம் வழியாகவும் சேவை செய்யப்படுகிறது. மேலும் காண்க மிட் வெளி கொமுட்டர் நிலையம் அப்துல்லா உக்கும் நிலையம் லெம்பா பந்தாய் கிள்ளான் துறைமுக வழித்தடம் கோலாலம்பூர் மாநகராட்சி காட்சியகம் மிட் வெளி சிட்டி வளாகத்தின் காட்சிப் படங்கள்: (2019 - 2020) மேற்கோள்கள் வெளி இணைப்புகள் பொதுவகத்தில் Mid Valley City தொடர்பாக ஊடகக் கோப்புகள் உள்ளன. The Gardens Website Mid Valley City Website Cititel Mid Valley Website The Boulevard Hotel Kuala Lumpur Website Gardens Hotel and Residences Website The Gardens Pictures Mid Valley Megamall Cititel Mid Valley Church in Mid Valley City Mid Valley City Fans Community